open-index/open-wikipedia-markdown huggingface dataset:
Վլադիմիր Գևորգյան

**Վլադիմիր Ֆրանգեսի Գևորգյան** (), հայկական ծագումով բելառուս ֆուտբոլային մարզիչ։

## Կենսագրություն
Բրեստյան ֆուտբոլի դպրոցի սաներից է։ Վաղ տարիքում մնացել է առանց ծնողների, որոշ ժամանակ ապրել է գիշերօթիկ դպրոցում։ Ավարտել է Բրեստի մանկավարժական ինստիտուտը։

Որպես կիսապաշտպան հանդես է եկել Բելառուսի ԽՍՀ առաջնությունում «Մանկավարժական ինստիտուտ» (Բրեստ) և «Տորպեդո» (Ժոդինո) ֆուտբոլային թիմերի կազմում։ «Տորպեդոյի» կազմում դարձել է չեմպիոն (1981) և հանրապետության գավաթակիր (1981, 1982, 1983)։

1980-ականների վերջին Գևորգյանը սկսել է իր մարզչական կարիերան Բրեստի երիտասարդական և սիրողական թիմերում։ 1990 թվականին համալրել է Բրեստի «Դինամոյի» գլխավոր թիմի մարզչական շտաբը, հետագայում աշխատել է որպես տնօրեն և թիմի ղեկավար։ 1994 թվականին նշանակվել է «Բրեստ» ակումբի գլխավոր մարզիչ և չորս տարի գլխավորել թիմը, «Դինամոն» այն ժամանակ Բելառուսի Բարձրագույն խմբի հավակնորդ է եղել։ Ակումբի գլխավոր մարզչի պաշտոնը թողնելուց հետո որոշ ժամանակ աշխատել է ֆուտբոլից դուրս, ապա մարզել է երկրորդ լիգայի «Վոդոկանալ» (Բրեստ) ակումբը, իսկ մեկ տարի անց կրկին համալրել է «Դինամոյի» մարզչական շտաբը։ 2003 թվականին գլխավորել է Բոբրույսկի «Բելշինան», թիմը, որն  այնքան էլ լավ հանդես չի եկել և 2003 թվականին գրավել է տասներորդ տեղը, իսկ 2004 թվականի մրցաշրջանն ավարտել է վերջին տեղում, սակայն 2004 թվականի մայիսին մարզիչը հեռացել է ակումբից։ Այնուհետև որոշ ժամանակ աշխատել է Լեհաստանում Բյալա Պոդլյասկա քաղաքի երիտասարդական թիմի հետ։

2006 թվականին կրկին նշանակվել է Բրեստի «Դինամոյի» գլխավոր մարզիչ և երեք տարի գլխավորել է թիմը։ Ազգային առաջնությունում թիմը դեռ միջին կարգի է եղել, սակայն 2007 թվականին Բելառուսի գավաթի խաղարկությունում առաջին անգամ իր պատմության մեջ հաղթել է։ 2008 թվականի ապրիլին, մեկնարկում երեք պարտությունից հետո, Գևորգյանը հեռացել է թիմից։

2010 թվականին մարզիչը մի քանի ամիս գլխավորել է Մինսկի «Պարտիզան-ՄՏԶ»-ն, ապա հրավեր է ստացել Լեհաստանից, որտեղ 2011/12 մրցաշրջանում աշխատել է «Պոդլյաշիե» (Բյալա Պոդլյասկա) ակումբի գլխավոր մարզիչ, իսկ հետո եղել է մարզչական շտաբի անդամ։ 2015 թվականին նա մարզել է Մոգիլյովի «Դնեպր» թիմը, որն այդ ժամանակ հանդես է եկել առաջին լիգայում, սակայն չի կարողացել լուծել էլիտա վերադառնալու խնդիրը, թիմը զբաղեցրել է միայն չորրորդ տեղը։

2010-ականների կեսերին Գևորգյանը հեռացել է ֆուտբոլից և կենտրոնացել իր բիզնեսի վրա։

## Ծանոթագրություններ

## Արտաքին հղումներ
* 
* Владимир ГЕВОРКЯН

Կատեգորիա:Բելառուս ֆուտբոլիստներ
Կատեգորիա:Բրեստի պետական համալսարանի շրջանավարտներ
Կատեգորիա:Խորհրդային ֆուտբոլիստներ
Կատեգորիա:Հայկական ծագում ունեցող բելառուսներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով
Կատեգորիա:Ֆուտբոլիստներ այբբենական կարգով
Հայ-հյուսիսկորեական հարաբերություններ

**Հայ-հյուսիսակորեական հարաբերությունները** երկկողմ են Հայաստանի և Հյուսիսային Կորեաի հանրապետությունների միջև։ Դիվանագիտական հարաբերությունները հաստատվել են 1992թ. փետրվարի 21-ին։

## Ընդհանուր տեղեկություններ
2016թ. նոյեմբերից Հայաստանում ԿԺԴՀ-ի դեսպանն է Կիմ Հեն Ջունը (նստավայրը՝ Մոսկվա)։

### Ստորագրված փաստաթղթեր

*Համատեղ կոմյունիկե ՀՀ և ԿԺԴՀ միջև դիվանագիտական հարաբերություններ հաստատելու մասին, Մոսկվա 21 փետրվարի, 1992թ.
*Արձանագրություն ՀՀ ԱԳՆ և ԿԺԴՀ ԱԳՆ միջև համագործակցության վերաբերյալ, Երևան 26 սեպտեմբերի, 1995թ.

### Համաձայնագրեր

*ՀՀ կառավարության և ԿԺԴՀ կառավարության միջև առևտրատնտեսական համագործակցության վերաբերյալ, Երևան, 13 փետրվարի, 1992թ.
*ՀՀ կառավարության և ԿԺԴՀ կառավարության միջև մշակութային համագործակցության մասին, Երևան, 5 ապրիլի, 2002թ.

## Համեմատական բնութագիր

## Ծանոթագրություններ

Կատեգորիա:Հյուսիսային Կորեայի երկկողմ հարաբերություններ
Կատեգորիա:Հայաստանի երկկողմ հարաբերություններ
Վկայի անհետացումը

«**Վկայի անհետացումը**» (), խորհրդային գեղարվեստական ֆիլմ, որը նկարահանել է ռեժիսոր Վլադիմիր Նազարովը։ «Տայգայի տերը» ֆիլմի շարունակությունն է և նկարահանվել է հանդիսատեսի բազմաթիվ խնդրանքներով Բորիս Մոժաևի համանուն վեպի հիման վրա։ Սկզբնաղբյուրում գլխավոր հերոսը ոստիկանության լեյտենանտ Չմուշկովն է, Սերյոժկինը միայն հիշատակվում է, սակայն ֆիլմի սցենարով նա կենտրոնական տեղ է զբաղեցնում սյուժեում։

## Սյուժե
Ֆիլմի գործողությունները տեղի են ունենում հեռավոր տայգայական գյուղում։ Տեղամասային տեսուչ Վասիլի Սերյոժկինը ծառայության է մեկնում նոր շրջան։ Նրա հերթապահության առաջին իսկ օրերին Լիսայա Կոսայի ափին հայտնաբերում են կենդանաբան Կոլգանովի մարմինը, որը զոհվել է որսորդական հրացանից արձակված կրակոցից։ Դեպքի վայրում Սերյոժկինը ոչ մի հանցանշան չի գտնում, բացառությամբ 37 համարի կոշիկի հետքի։

Կասկածյալների շրջանակը առաջին հերթին ներառում է տեղացի որսորդ-որսագողերին, որոնց հետ Կալգանովը վաղուց և սկզբունքորեն պայքարել է։ Միակ հնարավոր վկան՝ անտառապահների բրիգադի խոհարար Իվան Սադիկը, անհետացել է տայգայում։ Որսորդներն ասում են, որ նա կարող էր մարդակեր վագրի զոհ դառնալ։

## Դերերում
* Վալերի Զոլոտուխին – *լեյտենանտ Վասիլի Սերյոժկին
* Մաքսիմ Մունզուկ – *Տեխե
* Մարտա Զորիկտուևա – *Ինգա
* Լյուդմիլա Մակսակովա – *Նաստյա
* Արտյոմ Ինոզեմցև – *Զուև
* Նիկոլայ Կրյուկով – *Յուրի Ստեպանիչ, քննիչ
* Բորիս Յուրչենկո – *Միխայիլ Եմելյանովիչ Բալաբին
* Ալլա Մեշչերյակովա – *Տատյանա
* Բուդա Վամպիլով – ''Սեմյոն Դուգարովիչ, արտելի նախագահ

## Նկարանող խումբ
* Ռեժիսոր՝ Վլադիմիր Նազարով
* Սցենարիստ՝ Բորիս Մոժաև
* Օպերատոր՝ Վլադիմիր Նիկոլաև
* Կոմպոզիտոր՝ Գենադի Գլադկով

Ֆիլմը նկարահանվել է բուրյաթական Կիրեն գյուղում։

## Ծանոթագրություններ

## Արտաքի  հղումներ
*  1970 год, 23 декабря.
* Бурятия у Валерия Золотухина ассоциируется с Кыреном.
* «Думы»: Валерий Золотухин. Интервью и фрагменты спектакля.
* Кто есть кто в мире : 1500 имён. Золотухин Валерий Сергеевич, стр. 573. «ОЛМА-Пресс». Москва, 2003. — 1678 стр.

Կատեգորիա:1970-ականների ռուսերեն ֆիլմեր
Կատեգորիա:1971 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Գրական ստեղծագործությունների էկրանավորումներ
Լավ, թանկագին, սիրելի, միակ

**«Լավ, սիրելի, թանկագին, միակ…»** (), խորհրդային գեղարվեստական ֆիլմ, որը նկարահանել է ռեժիսոր Դինարա Ասանովան «Լենֆիլմ» կինոստուդիայում 1984 թվականին։ Ասանովայի վերջին ավարտված աշխատանքն է։ Ֆիլմի սկզբում և վերջում ցուցադրվում են «Странные игры» ռոք խմբի համերգի դրվագները։

Ֆիլմի պրեմիերան ԽՍՀՄ-ում տեղի է ունեցել 1985 թվականի փետրվարին։

Դինարա Ասանովան իր ֆիլմի մասին ասել է․

Ինձ՝ որպես ռեժիսորի համար շատ կարևոր է հասկանալ իմ հերոսների արարքների ակունքները։ Չէ՞ որ ֆիլմի և գրական ստեղծագործության տրամաբանությունը, ինչպիսին է սցենարը, միշտ չէ, որ համընկնում է։ Երբեմն այն, ինչ սցենարում նշված է «կետագծով», էկրանին ավելի հաստատուն հիմնավորում է պահանջում։ Օրինակ, մեր հերոսը օգնեց այս աղջկան։ Բայց ինչո՞ւ։ Որովհետև ընդհանրապես նա այդպիսի բարի ու գործունյա մա՞րդ է, թե՞ այդ արարքը կատարվել է պոռթկումի ազդեցության տակ։

## Սյուժե
Վադիմը գնում է ճանապարհով իր ընկերոջից վերցրած մեքենայով, երբ ճանապարհի երթևեկելի մաս է վազում մի երիտասարդ աղջիկ՝ բարուրով երեխան ձեռքին։ Նրան հետապնդում է տնային հագուստով ոչ երիտասարդ մի տղամարդ։ Վադիմը աղջկան թույլ է տալիս նստել մեքենան՝ որոշելով, որ նա վիճել է ամուսնու հետ։ Իրականում Աննան գողացել է այդ երեխային և Վադիմին ներքաշում է քրեական պատմության մեջ։

## Դերասաններ
* Դարյա Մորոզ – *առևանգված երեխա, Գերոչկա / Դաշա
* Օլգա Մաշնայա – *Աննա
* Վալերի Պրիյոմիխով – *Վադիմ Սարոխտին
* [[Լեմբիտ Ուլֆսակ]] – *Գերման, Աննայի սիրելին
* Լորա Ումարովա – *Վերա
* Նիկոլայ Լավրով – *Սևա, Վադիմի ընկերը

## Նկարահանող խումբ
* Սցենարի հեղինակ՝ Վալերի Պրիբիխով
* Բեմադրող ռեժիսոր՝ Դինարա Ասանովա
* Բեմադրող օպերատոր՝ Վլադիմիր Իլյին
* Բեմադրող նկարիչ՝ Նատալյա Վասիլևա
* Կոմպոզիտոր՝ Վիկտոր Կիսին

Ֆիլմում հնչում են նաև «Странные игры» և «Ակվարիում» խմբերի կոմպոզիցիաները։

## Մրցանակներ
* Ֆիլմն արժանացել է Կաննի միջազգային կինոփառատոնի մասնակցի դիպլոմ (Ֆրանսիա, 1985)։

## Ծանոթագրություններ

## Արտաքին հղումներ
* 
* «Милый, дорогой, любимый, единственный…» Аннотированный каталог фильмов киностудии «Ленфильм» 1918—2003
* «Милый, дорогой, любимый, единственный…» на сайте «Энциклопедия отечественного кино»
* 
* 

Կատեգորիա:1980-ականների ռուսերեն ֆիլմեր
Կատեգորիա:1984 ֆիլմեր
Կատեգորիա:«Լենֆիլմ» ստուդիայի ֆիլմեր
Կատեգորիա:Խորհրդային դրամա ֆիլմեր
Կատեգորիա:Խորհրդային մելոդրամա ֆիլմեր
Կատեգորիա:Խորհրդային ֆիլմեր
Կատեգորիա:Ռուսական ֆիլմեր
Կատեգորիա:1980-ականների խորհրդային ֆիլմեր
Բեթհովենի համերգը

**«Բեթհովենի համերգը»** (), խորհրդային մանկական գեղարվեստական ֆիլմ։

## Սյուժե
Ֆիլմի գլխավոր հերոսները երաժշտական տաղանդ ունեցող երկու պատանի տղաներ են՝ Յանկա Մալևիչը և Վլադիկ Կորսակը Բելառուսից։ Յանկայի հայրը, որը երաժշտական մանկավարժ է, նրանց սովորեցնում է ջութակի նվագել և պատրաստվում է համամիութենական երաժշտական մրցույթի, որը պետք է տեղի ունենա Մոսկվայում։ Մի անգամ տղաները խաղում են, և Յանկան վնասում է ձեռքը. նա այլևս չէր կարող ջութակ նվագել։ Պրոֆեսորը, բարկանալով և՛ որդու, և՛ նրա ընկերոջ՝ իր երկրորդ աշակերտի վրա, դադարեցնում է նրանց հետ պարապմունքները։ Բայց նրանք չեն հանձնվում և սկսում են մեծահասակներից գաղտնի միասին պարապել։ Վլադիկը երաժշտություն է գրում, իսկ Յանկան, մեծ ցավ զգալով, շարունակում է ջութակ նվագել։ Տղաները ինքնուրույն գնում են մրցույթի, և այստեղ տեղի է ունենում անկանխատեսելին․ ընտրական հանձնաժողովը թույլ չի տալիս Վլադիկին մասնակցել՝ նրան համարելով վատ պատրաստված։ Բայց նրա ընկեր Յանկան, որին թույլ են տալիս մասնակցել մրցույթին, կատարում է Վլադիկի գրած ստեղծագործությունը և այնքան հաջող է նվագում, որ դառնում է մրցանակակիր, իսկ Վլադիկը՝ երաժշտության հեղինակը՝ կոմպոզիտորը՝ դառնում է դափնեկիր։ Այդպիսով  երիտասարդ պիոներներն իրենց հաստատակամությամբ ու բարեկամությամբ հաղթում են և անախորժ հանգամանքներին, և ծնողների անվստահությանը։

Հատուկ ֆիլմի համար գրվել է հետագայում հայտնի դարձած «Эх, хорошо в стране советской жить!» երգը։

## Դերերում

## Նկարահանող խումբ
* Սցենարի հեղինակ՝ Բորիս Ստարշև (Պխոր)
* Ռեժիսորներ՝ Վլադիմիր Շմիդտգոֆ, Միխայիլ Գավրոնսկի
* Օպերատորներ՝ Վ. Գորելիկ, Ա. Ռոգովսկի, Լ. Ֆունշտեյն
* Կոմպոզիտոր՝ Իսահակ Դունաևսկի
* Արվեստագետներ՝ Վիկտոր Սավոստին, Վ. Պերվունին

## Ֆիլմում
* Թողարկման ամսաթիվը՝ 23 մարտի, 1937 թվական։
* Տաղանդավոր ջութակահար տղայի դերի համար հրավիրվել է այն ժամանակ 10-ամյա երաժիշտ Մարկ Տայմանովը, որը հետագայում դարձել է հայտնի դաշնակահար ու շախմատիստ։ Ֆիլմում նրա խաղընկերներն են եղել ոչ միայն դրամատիկ դերասաններ էին, այլև իսկական երաժիշտներ։ Ֆիլմում նկարահանվել է հայտնի ջութակահար Միրոն Պոլյակինը, որն այն ժամանակ եղել է Մոսկվայի կոնսերվատորիայի պրոֆեսոր։
* Ֆիլմը մեծ հաջողություն է ունեցել և ցուցադրվել է արտերկրում։ Ինտորգկինոյի տվյալներով՝ նրա դրամարկղային հավաքները, այդ թվում՝ արտարժութային, հավասար են եղել «Չապաև» ֆիլմից ստացված հավաքներին, որը ճանաչվել է դրամարկղի ռեկորդակիրներից մեկը։
* Վեց շաբաթվա ընթացքում «Բեթհովենի համերգը» ֆիլմը անշլագով ցուցադրվել է Բրոդվեյում (Նյու Յորք, ԱՄՆ)։
* Ֆիլմն արժանացել է պատվավոր դիպլոմի Փարիզում անցկացված Համաշխարհային ցուցահանդեսում (Ֆրանսիա, 1937 թվական)։

## Ծանոթագրություններ

## Արտաքին հղումներ
* Концерт Бетховена
* Концерт Бетховена

Կատեգորիա:1930-ականների ռուսերեն ֆիլմեր
Կատեգորիա:1936 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1930-ականների խորհրդային ֆիլմեր
Կումայրի (համայնք, Քաշաթաղի շրջան)

300px|մինի|աջից|Արցախի Հանրապետության քարտեզը, որտեղ մուգ շագանակագույնով պատկերված են Ադրբեջանի զինված ուժերի վերահսկողության ներքո գտնվող տարածքները, իսկ մարմնագույնով՝ Արցախի վերահսկողության ներքո գտնվող տարածքները 2021 թվականի հունվարի 1-ի դրությամբ
**Կումայրի**, համայնք Արցախի Հանրապետության Քաշաթաղի շրջանում։ Ներկայում համայնքի ամբողջ տարածքը գտնվում է Ադրբեջանի զինված ուժերի վերահսկողության ներքո և Արցախի Հանրապետության կողմից համարվում է օկուպացված։

## Աշխարհագրություն
Համայնքը տեղաբաշխված է Արցախի Հանրապետության հարավարևմտյան մասում։ Ունի հարթավայրային տեղանք։ Համայնքի տարածքն 2557,0 հա է։ Համայնքի սահմաններով է հոսում Որոտան գետը։

Բերձոր շրջկենտրոնից հեռու է 85 կմ, իսկ մայրաքաղաք Ստեփանակերտից` 135 կմ։

## Վարչատարածքային բաժանում և համայնքային կյանք
Համաձայն Արցախի Հանրապետության վարչատարածքային բաժանման՝ Կումայրի համայնքն իր մեջ ներառում է Կումայրի և Շիրակ գյուղերը։

Համայնքում գործում էր գյուղապետարան, բուժկետ, միջնակարգ դպրոց։

Համայնքն ապահովված էր էլեկտրաէներգիայով, հասանելի էին բջջային, ինտերնետ կապի միջոցներն ու ռադիոհեռուստատեսությամբ։

Գործում էր ինքնահոս ջրամատակարարման համակարգ, որը սնվում էր 2 ակունքից։ Առկա էին նաև խմելու ջրի համար պիտանի 2 անհատական ջրհորներ։

2015 թվականի դրությամբ համայնքային ճանապարհները ասֆալտապատ էին, բնահողային, խճից և չմշակված այլ նյութերից։

Համայնքը միացված էր հանրապետության տրանսպորտային կապին, մասնավորապես՝ Կովսական-Ստեփանակերտ-Կովսական և Կովսական-Բերձոր-Կովսական երթուղիներին։

## Բնակչություն
Կումայրի համայնքի բնակչությունը 2015 թվականի դրությամբ կազմել է 125 մարդ, որոնք կազմել են 26 տուն։ Նույն թվականի դրությամբ Կումայրի գյուղում բնակվել է 70 մարդ, որոնք կազմել են 14 տուն։ Շիրակ գյուղում բնակվել է 55 մարդ, որոնք կազմել են 12 տուն։

## Կրթություն
Կումայրի համայնքում գործում էր միջնակարգ դպրոց, որտեղ 2015 թվականի դրությամբ սովորում էր 70 աշակերտ։

## Տնտեսություն
Համայնքի բնակչությունը հիմնականում զբաղվել է գյուղատնտեսությամբ՝ հողագործությամբ և անասնապահությամբ։ Համայնքի տարածքի 2242,6 հա-ը գյուղատնտեսական նշանակության են։

## Ծանոթագրություններ

Կատեգորիա:Քաշաթաղի շրջանի համայնքներ
Bop (երգ)

**«Bop»**, ամերիկացի ռեփեր DaBaby-ի երգը, որը թողարկվել է 2019 թվականի նոյեմբերի 19-ին *South Coast Music Group* և *Interscope Records* լեյբլներում որպես նրա «Kirk» երկրորդ  ստուդիական ալբոմի երկրորդ սինգլ։ Երգը հասել է ամենաբարձր հորիզոնականին ամերիկյան Billboard Hot 100 հիթ-շքերթում։

## Կատարում
2019 թվականի սեպտեմբերի 30-ին DaBaby-ն կատարել է «Bop» երգը «Intro»-ի և «Really»-ի հետ որպես պոպուրիի մաս *The Tonight Show Starring Jimmy Fallon*-ում՝ ներկայացնելով իր Kirk ստուդիական ալբոմը։

DaBaby-ն երգը «Suge»-ի հետ միասին կատարել է 2019 թվականի դեկտեմբերի 7-ին *Saturday Night Live*-ում։

## Երաժշտական տեսահոլովակ
Երաժշտական տեսահոլովակը թողարկվել է 2019 թվականի նոյեմբերի 15-ին։ Պրոդյուսերը եղել է Reel Goats-ը։ Այն ձևավորված է որպես «Բրոդվեյի հիփ-հոփ մյուզիքլ» և դրանում կա ֆլեշմոբ և նկարահանմանը մասնակցել է ամերիկյան *Jabbawockeez* պարային խումբը։ Reel Goats-ի նկարահանող խմբի ղեկավար Ջեյմս Ռիկոն հայտարարել է, որ իրեն ոգեշնչել են Օսթին Փաուերսի ներածական դրվագները և այն, թե ինչպես են մարդիկ պարում գլխավոր կերպարի շուրջ։

## Հիթ-շքերթներ

### Շաբաթական հիթ-շքերթներ

### Տարեկան հիթ-շքերթներ

## Հավաստագրեր

## Թողարկման պատմություն

## Ծանոթագրություններ

Կատեգորիա:Billboard Hot 100 գլխավորած սինգլներ
Դիրոլ

**Դիրոլ** (), առանց շաքարի ծամոնի ապրանքանիշ, նման է բարձիկի, դիտարկվում է որպես ատամնաբուժական։ Արտադրվում է «Dirol Cadbury» ՍՊԸ կողմից։ Գործարանը գտնվում է Մեծ Նովգորոդի Չուդովո քաղաքում։

## Պատմություն
Դիրոլ ծամոնը հայտնվել է 1968 թվականին և արտադրվել «Bagger-Sorensen & Co» ընտանիքին պատկանող դանիական «Dandy» ընկերության կողմից։ 1993 թվականին ապրանքանիշը ներկայացուցչություն է բացել Մոսկվայում և սկսել իր արտադրանքը վաճառել Ռուսաստանում։

1999 թվականից Դիրոլն ինքնուրույն արտադրվում է Մեծ Նովգորոդի «Dirol» գործարանում։ 2002 թվականին «Cadbury Schweppes»-ը ձեռք է բերել «Dandy» ընկերությունը։ 2003 թվականի օգոստոսին Չուդովո քաղաքում երկու գործարանների՝ «Dirol» և «Cadbury Schweps» հրուշակեղենի գործարանների միավորումից հետո, ստեղծվել է «Dirol Cadbury» ընկերությունը։ 2013 և 2016 թվականներին ընկերությունն իրականացրել է ռեբրենդինգ, որի արդյունքում փոխվել են փաթեթավորման դիզայնը և տարբերանշանը։

## Շուկա
2000 թվականին «Business Analytics Europe Limited»-ի կողմից իրականացված հետազոտությունը կենտրոնացած էր ծամոնների ռուսական շուկայի հիմնական միտումների ուսումնասիրության վրա։ Դրանցից հետևում է, որ 1999-2000 թվականներին Դիրոլը շուկայի մասնաբաժնի չափով զիջում էր միայն Orbit-ին։ 1999 թվականի նոյեմբերին «Dirol Wild Berry» ծամոնի մասնաբաժինը կազմում էր 6,3%, սակայն 2000 թվականի հունվարից այն նվազել է մինչև 1%։ «Dirol Arctic Air»-ը 2000 թվականին զբաղեցնում էր շուկայի մոտ 5%-ը։ 2000 թվականին հայտնվել են «վեց բարձիկ պարունակող» «Dirol Kid's Banana» և «Dirol Kid's Cola» ծամոնները։ Քանի որ շուկայում բանանի և կոլայի համով այլընտրանքներ չկային, այդ ապրանքների և «Stimorol»-ի 2 տեսակի ընդհանուր բաժինը (նույնպես պատկանում է «Dandy Distribution»-ին) գերազանցում էր 9,5-ը։ «Romir» հետազոտական հոլդինգի տվյալներով՝ «Dirol» ապրանքանիշը երկրորդ տեղն է զբաղեցրել ծաոոնների ռուսական հատվածում։ Նրա մասնաբաժինը 2011 թվականի դրությամբ կազմում էր շուկայի 44%-ը։

## Տեսակներ
* Դիրոլ ցրտաշունչ անանուխ
* Դիրոլ սառցե անանուխ
* Դիրոլ անանուխի քնքշություն
* Դիրոլ մարախուայի համով
* Դիրոլ անանուխի համով
* Դիրոլ անանուխի և կիտրոնի բալասան
* Դիրոլ ձմերուկի և սեխի կոկտեյլ
* Դիրոլ ձմերուկի թարմություն
* Դիրոլ կոկոսի և ելակի համով
* Դիրոլ սպիտակ անանուխի համով
* Դիրոլ սպիտակ ելակի համով
* Դիրոլ ելակի և կեռասի համով
* Dirol bubble fresh 
* Dirol colors XXL մրգային տեսակներ
* Dirol colors XXL անանուխի տեսականի
* Dirol X - fresh ձմերուկի սառույց
* Dirol X - fresh սառցե մանդարին
* Dirol X - fresh հապալաս և ցիտրուս
* Dirol 60 րոպե անանուխի թարմություն
*Դիրոլ արևադարձային մրգեր

## Ծանոթագրություններ

## Արտաքին հղումներ
* Dirol-ի պրոմո կայքը
* Dirol-ի էջը Mondelēz կայքում 

Կատեգորիա:1993 հիմնադրումներ Դանիայում
Կատեգորիա:Ծամոններ
Կրակ, ջուր և․․․ պղնձե խողովակներ

**«Կրակ, ջուր և... պղնձե խողովակներ»** (), խորհրդային լիամետրաժ գունավոր գեղարվեստական ֆիլմ-հեքիաթ, որը  բեմադրել է ռեժիսոր Ալեքսանդր Ռոուն Մ․ Գորկու անվան մանկական և պատանեկան ֆիլմերի կենտրոնական կինոստուդիայում 1967 թվականին։ Պրեմիերան տեղի է ունեցել 1968 թվականի դեկտեմբերի 29-ին։

## Սյուժե
Ֆիլմի գլխավոր հերոսը՝ Վասյա, գնաց անտառ՝ ածուխ այրելու։ Եվ այնտեղ՝ մարգագետնում, նա հանդիպում է Ալյոնուշկային, որն արածեցնում էր իր այծին՝ Բելոչկային։ Երիտասարդները սիրահարվում են միմյանց առաջին հայացքից, բայց Ալյոնուշկայի հետ ուզում է ամուսնանալ Կոշչեյ Անմահը, որն իր հարսանիքի ժամանակ երիտասարդացել է կախարդական խնձորի օգնությամբ և հրաժարվել է իր հարսնացուից՝ Բաբա-Յագայի աղջկանից։ Կոշչեյի ծառաներից մեկը՝ Սևամորուք փոխակերպուկ, գողանում է Ալյոնուշկային Վասյայի աչքի առաջից և նրան փակում աշտարակում։

Փնտրելով սիրելիին՝ Վասյա բառացիորեն անցնում կրակի (հրդեհից փրկում է թագավորի Ֆեդուլ VI-ի դստերը) և ջրի (ընկնում է ծովային թագավորություն) միջով։ Բայց ամենադժվարը պղնձե խողովակների առաջ դիմանալն է, այսինքն՝ ծովեզրյա թագավորի փառքի փայլերին դիմանալը։ Սակայն Վասիան այծիկի օգնությամբ անցնում է բոլոր փորձությունները և, հաղթելով Կոշչեյին, վերամիավորվում է Ալյոնուշկայի հետ։

## Գլխավոր դերերում
* Նատալյա Սեդիխ – *Ալյոնուշկա
* Ալեքսեյ Կատիշև – *Վասյա
* Գեորգի Միլյար – *Կոշչեյ Անմահ / խուլ հրշեջ / Բաբա-Յագա
* Վերա Ալտայսկայա – *Բաբա-Յագայի դուստրը, Կոշչեյի հարսնացուն
* Լև Պոտյոմկին – *Սևամորուք փոխակերպուկ, Կոշչեյի 1-ին ծառան / գեր հրշեջ
* Ալեքսանդր Խվիլյա – *Կոշչեյի 2-րդ ծառան / 1-ին սև իմաստուն
* Անատոլի Կուբացկի – *Միաչքանի փոխակերպուկ, Կոշչեյի 3-րդ ծառան
* Լեոնիդ Խարիտոնով – *թագավոր Ֆեդուլ VI
* Մուզա Կրեպկոգորսկայա – *արքայադուստր Սոֆյուշկա
* Ալեքսեյ Սմիրնով – *գլխավոր հրշեջ
* Պավել Պավլենկո – *ծովային թագավոր
* Արկադի Ցինման – *ծովային արքայի խորհրդական / 1-ին Սպիտակ իմաստուն
* Զոյա Վասիլկովա – *ծովային թագավորի խորհրդական
* Միխայիլ Պուգովկին – *ծովեզրի ցար
* Ինգա Բուդկեւիչ – *ծովեզրի արքայադուստր
* Լիդիա Կորոլյովա – *ծովեզրի թագուհի
* Անաստասիա Զուևա – *հեքիաթասաց
* Գալինա Ֆրոլովա – *կախարդ

## Նկարհանող խումբ
* Սցենարի հեղինակներ՝ Միխայիլ Վոլպին, Նիկոլայ Էրդման
* Երգերի տեքստի հեղինակ՝ Միխայիլ Վոլպին
* Բեմադրությունը՝ Ալեքսանդր Ռոուի
* Գլխավոր օպերատոր՝ Դմիտրի Սուրենսկի
* Գլխավոր նկարիչ՝ Արսենի Կլոպոտովսկի
* Կոմպոզիտոր՝ Նիկոլայ Բուդաշկին

## Փաստ
* Լուսագրերում սխալմամբ նշվել է, որ Բաբա Յագայի դերը կատարել է Վերա Ալտայսկայան։

## Ծանոթագրություններ

## Արտաքին հղումներ
* 
* 
* 

Կատեգորիա:1960-ականների ռուսերեն ֆիլմեր
Կատեգորիա:1968 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային արկածային ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Կատեգորիա:1960-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Renault Arkana

**Renault Arkana,** *[[Renault]]* ընկերության կոմպակտ ամենագնացը։ Մոդելի պրիեմերիան կայացել է 2018 թվականի օգոստոսին *MIAS-2018* ավտոսրահում։ Մեքենան պետք է դառնար *Renault* ապրանքանիշի նոր համաշխարհային մոդելը։ Այն հիմնված է խորապես արդիականացված *Global Access* հարթակի վրա, որն օգտագործվում է *Renault*-ի այնպիսի մեքենաներում, ինչպիսիք են *Renault Duster*-ը (թարմացումից հետո) և *Renault Logan*-ը (պլատֆորմի նախորդ սերունդը)։ Սերիական արտադրությունը կատարվել է Մոսկվայի *Renault Russia* գործարանում, իսկ ավելի ուշ ամենագնացը հայտնվել է այլ երկրների շուկաներում։

## Նկարագրություն
*Arkana* անունը ծագել է լատիներեն *arcanum* բառից, որը թարգմանվում է որպես գաղտնիք։

Մեքենան համալրված է շարժիչի երկու տարբերակով, որոնցից մեկը լիովին նոր տուրբո լիցքավորվող էներգաբլոկն է՝ *Renault H5H* կամ *Renault TCe150*, որը զարգացնում է մինչև 150 ձիաուժ հզորություն և 250 Նմ պտտույտ, որը մշակվել է *Renault*-ի և *Daimler*-ի ինժիներների կողմից։ Մեքենան հասանելի է երկու տիպի հաղորդակով՝ առջևի և լրիվ։

Վաճառքի սկզբում *Renault Arkana*-ի գինը սկսվում էր մոտ 19 000 դոլարից։ *Renault Arkana*-ի և *Renault Duster*-ի (TCe150) շարժիչը վերահզորացվել է և դարձել է հարկային տեսանկյունից շահավետ։ *Arkana*-ի և *Renault Captur*-ի վրա այս շարժիչը տեղադրվում է միայն փոփոխիչով։

*Renault Arkana*-ն ունի երկվորյակ մոդել՝ Samsung XM3՝ նույն անիվային բազայով և նման դիզայնով։ Բայց XM3-ը կառուցված է այլ հարթակի վրա՝ CMF-B։

2020 թվականի սեպտեմբերին ներկայացվել է մեքենայի տարբերակը եվրոպական շուկայի համար։ Ի տարբերություն ռուսական տարբերակի՝ եվրոպական մոդելը կառուցված է CMF-B հարթակի վրա։

## Անվտանգություն
2019 թվականին մեքենան ռուսական *ARCAP* վարկանիշի մեթոդոլոգիայի հիման վրա անցել է վթարի թեստ 16-ից հավաքելով 15,8 միավոր։

## Ծանոթագրություններ

## Արտաքին հղումներ
* Arkana-ն Renaultի պաշտոնական կայքում

Կատեգորիա:2010-ականների ավտոմեքենաներ
Վերջին երկուսը

**«Վերջին երկուսը»** (), խորհրդային գեղարվեստական ֆիլմ, որը նկարահանել է ռեժիսոր Բորիս Նաշչյոկինը Մաքսիմ Գորկու անվան կինոստուդիայում 1978 թվականին Ի. Վիտինի սցենարով։

## Սյուժե
Վեցերորդ դասարանի աշակերտն Միշա Անդրեևը կորցրել է հետաքրքրությունը ուսման հանդեպ, և կարող է մնալ նույն դասարանում։ Պատահաբար Միշան ծանոթանում է գիտնականների հետ... և բոլորի համար անսպասելի դառնում է գերազանցիկ…

## Դերերում
* Ալեքսանդր Իվախին – *Միշա 
* Եվգենի Գերասիմով – *Նիկոլայ
* Լյուդմիլա Իվանովա – *Վալենտինա Միխայլովնա
* Անատոլի Գրաչով – *Պավել Պետրովիչ
* Վլադիմիր Անիսկո – *Լևան
* Տանյա Գուբկինա – *Լիլյա
* Լյուսյա Ժուկովա – *Կատյա
* Իլյա Տոմին – *Պենկին
* Ալեքսեյ Զոլոտնիցկի – *աշխարհագրության ուսուցիչ
* Բորիս Շուվալով – *էպիզոդ
* Ալեքսեյ Մոկրոուսով – ''էպիզոդ (լուսագրերում նշված չէ)

## Նկարհանող խումբ
* Սցենարիստ՝ Ի. Վիտին
* Ռեժիսոր՝ Բորիս Նաշչյոկին
* Օպերատոր՝ Անդրեյ Կիրիլով
* Կոմպոզիտոր՝ Լարիսա Կրիտսկայա
* Նկարիչ՝ Իգոր Բախմետև

## Տես նաև
* Ֆիլմի բարոյականությունը համապատասխանում է «38 թութակներ» շարքի մուլտֆիլմերից մեկին, որն արտահայտվում է «Կարևորը ինքն իրեն հավատալն է» բառերով (ֆիլմի վերջում գիտնականը Միշային հենց այդ խոսքերն է ասում․ «Ես պարզապես քեզ օգնեցի հավատալ ինքդ քեզ»)։

## Ծանոթագրություններ

## Արտաքին հղումներ
* 
* «Վերջին երկուսը» ֆիլմը «Наше кино» կայքում

Կատեգորիա:1970-ականների ռուսերեն ֆիլմեր
Կատեգորիա:1978 ֆիլմեր
Կատեգորիա:Բնօրինակում անաղբյուր հոդվածներ
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Ջոն Քոլիեր

**Ջոն Մալեր Քոլիեր** (, ), անգլիացի գեղանկարիչ-դիմանկարիչ, պրեռաֆայելիզմի ներկայացուցիչներից մեկը։ Սովորել է գեղանկարչություն (1875 թվականից) Մյունխենի գեղարվեստի ակադեմիայում։

## Կենսագրություն
Քոլիերը ծագումով նշանավոր ընտանիքից է եղել։ Նրա պապը՝ կրկին Ջոն Քոլիերը, եղել է խոշոր բուրժուա, քվակեր և խորհրդարանի անդամ։ Հայրը՝ սըր Ռոբերտ Պեռյե Քոլիերը, եղել է փաստաբան և խորհրդարանի անդամ, երկար տարիներ եղել է Գաղտնի խորհրդի գլխավոր դատախազ և դատավոր, ստացել է Մոնքսվելի առաջին լորդի տիտղոս։ Ջոն Քոլիերի ավագ եղբայրը՝ Մոնքսվելի երկրորդ լորդը, եղել է ռազմական նախարարության պետական քարտուղարի տեղակալ և Լոնդոնի կոմսությունների խորհրդի կառավարման նախագահ։

Ինքը Ջոն Քոլիերը եղել է Բրիտանացի նկարիչների թագավորական ընկերության անդամ։

Երկու անգամ ամուսնացած է եղել Թոմաս Հենրի Հեքսլիի դստրերի հետ։ Քոլիերը դարձել է Թոմաս Հեքսլիի ընտանիքի անբաժան մասը, որն էլ իր հերթին եղել է Լոնդոնի թագավորական ընկերության նախագահը։

Քոլիերի առաջին կինը 1879 թվականին դարձել է Մարիոն Հեքսլին։ Նա ամուսնու պես ևս նկարիչ էր։ Իրենց միակ դստեր ծնունդից հետո Մարիոնն սկսել է տառապել հետծննդաբերական ծանր դեպրեսիայով և բուժման նպատակով Փարիզ է տեղափոխվել, որտեղ էլ թոքերի բորբոքում է ստացել և մահացել 1887 թվականին։

1889 թվականի Քոլիերն ամուսնացել է նրա կրտսեր քրոջ՝ Էթել Հեքսլիի հետ։ Մինչև 1907 թվականն այդպիսի ամուսնություններն անհնար էին Անգլիայում, դրա համար արարողությունն անցկացվել է Նորվեգիայում։

Առաջին ամուսնությունից Քոլիերի դուստրը՝ Ջոյսը, դարձել է դիմանկարային մանրանկարիչ, Մանրանկարիչների թագավորական ընկերության անդամ։ Երկրորդ կնոջից ունեցել է դուստր և որդի՝ սըր Լոուրենս Քոլիերը, որը եղել է 1941-1951 թվականներին եղել է Նորվեգիայում բրիտանական դեսպան։

## Ծանոթագրություններ

## Արտաքին հղումներ
* Ջոն Քոլիերի էջը FindAGrave-ում
* Wikiart.org

Կատեգորիա:19-րդ դարի անգլիացի նկարիչներ
Կատեգորիա:Բրիտանացի դիմանկարիչներ
Կատեգորիա:Բրիտանացի նկարիչներ
Կատեգորիա:Կրոնների քննադատներ
Կատեգորիա:Պրեռաֆայելիտներ
Խոտհունձ (նկար)

**«Խոտհունձ»,** Պիտեր Բրեյգել Ավագի նկար, ստեղծվել է 1565 թվականին՝ անտվերպենցի վաճառական Նիկոլաս Յոնգելիկնի պատվերով։ Յոնգելինկի ճաշասենյակի երբեմնի զարդարանքն այժմ համարվում է հարավ-եվրոպական գեղանկարչության արժեքավոր նմուշներից մեկը և պահվում է Լոբկովիցների բոհեմական գերդաստանի ընտանեկան պալատում՝ Պրահայի ամրոցում։

## Պատմություն
Ենթադրվում է, որ «Խոտհունձ» նկարը մեկն է Բրեյգելի վեց նկարներից բաղկացած «Տարվա եղանակներ» շարքից (կամ «Տասներկու ամիս»), որից ներկայումս պահպանվում են միայն հինգ նկարներ, որոնք ևս Բրեյգելն ստեղծել է Նիկոլաս Յոնգելինկի (*Niclaes Jongelinck*) պատվերով։ Նկարները թվագրված են 1565 թվականով, իսկ 1566 թվականին դրանք արդեն գտնվել են Յոնգելինկի՝ քաղաքից դուրս գտնվող տանը։

## Նկարագրություն
Ինչպես և Բրեյգելի վաղ շրջանի նկարներից շատերը, այստեղ ևս տեսարանը ներկայացված է միջին բարձրությունից։ Առաջին պլանում իշխում են կարմրահողագույն երանգները, միջին պլանում՝ դեղին և կանաչ երանգները, ետին պլանում՝ երկնագույն երանգները։ Առաջին պլանի տաք և հետին պլանի սառը երանգների հակադրությունը հնարավորություն է տալիս ընդգծել տեսարանի տարածական խորությունը։ Ձախ կողմում՝ ուղղաձիգ ժայռի վրա, տեսանելի է վանքը, կենտրոնում՝ միջին պլանում՝ փոքրի գյուղը և վանքի ետնակողմում երևացող հողմաղացը։ Հեռվում բնանպատկեր է՝ կոնաձև սարով, գետով և կապույտ, ամպոտ երկնքով։ Ներքևի աջ կողմում ապրանք են տանում վաճառելու, հանդիպակաց ճանապարհով քայլում են բերք հավաքող երեք կանայք, որոնցից ամենաերիտասարդը նայում է  դիտողին։ Ներքևի ձախ կողմում տղամարդը գերանդի է սրում, չնայած դրա նահրաժեշտությունը չկա․ խոտհունձն ավարտվել է, և կանայք զբաղված են խոտը դիզելով։ Ակնհայտ է, որ տղամարդու կերպարը ստեղծվել է որպես հակադրություն առաջին պանի գործողության համար։ Ամառային շոգը պատկերելով՝ նկարիչը ձգտել է փոխանցել աշխատնքից ստացած ուրախության և բերկրանքի զգացողությունը։

1594 թվականին դուքս Էռնստ Ավստրիացին Անտվերպենում որպես ընծա ստացել է «Տարվա եղանակներ» շարքը։ Մեկ տարի անց, երբ նա մահացել է, նրա ունեցվածքի մեծ մասին տիրացել է Ռուդոլֆ II թագավորը։

1659 թվականին Լեոպոլդ Վիլհելմ Ավստրիացու ունեցվածքի ցուցակում հիշատակվում է «Տարվա եղանակներ» շարքից միայն հինգ նկար։

1870 թվականին «Խոտհունձ» նկարն արդեն Լոբկովիցների ունեցվածքի մաս էր կազմում։ Նկարի ձեռք բերման հանգամանքներն անհայտ են։

## Պատկերասրահ

Պատկեր:Pieter Bruegel de Oude - De sombere dag (vroege voorjaar).jpg|«Ամպամած օր», 1565,Արվեստի պատմության թանգարան, Վիեննա
Պատկեր:Die Heimkehr der Herde.jpg|«Նախրի վերադարձը», 1565,Արվեստի պատմության թանգարան, Վիեննա
Պատկեր:Haymaking, Pieter Brueghel the Elder.jpg|«Խոտհունձ», 1565,Ազգային պատկերասրահ, Պրահա
Պատկեր:Pieter Bruegel d. Ä. 106b.jpg|«Որսորդները ձյան վրա», 1565,Արվեստի պատմության թանգարան, Վիեննա


## Ծանոթագրություններ

## Արտաքին հղումներ
* Լոբկովիցների հավաքածուի մարգարիտները

Կատեգորիա:1565 նկարներ
Կատեգորիա:Արվեստի ստեղծագործություններ
Կատեգորիա:Բնանկարներ
Կատեգորիա:Պիտեր Բրեյգել Ավագ
Կատեգորիա:Պիտեր Բրեյգել Ավագի նկարներ
Կատեգորիա:Պրահայի ազգային պատկերասրահի նկարներ
Կատեգորիա:Վերածննդի կերպարվեստ
Գրհամ (այլ կիրառումներ)

**Գրհամ** անունը կարող է վերաբերել՝

* Գրհամ՝ հայկական միջնադարյան բերդ Արցախի Հանրապետության Քաշաթաղի շրջանում,
* Գրհամ՝ գյուղ Արցախի Հանրապետության Քաշաթաղի շրջանում (ներկայում գտնվում է Ադրբեջանի զինված ուժերի վերահսկողության ներքո)։
Ֆելիքս Տեր-Մարտիրոսով

**Ֆելիքս Տեր-Մարտիրոսով** կամ **Տեր-Մարտիրոսյան** (),  հայ հնագետ, պատմաբան, Հին Հայաստանի արվեստի գիտակ։

## Կենսագրություն
Ֆելիքս Տեր-Մարտիրոսովը ծնվել է 1939 թվականին Թբիլիսիում, հայաշատ Սոլոլակ թաղամասում, որտեղ էլ հաճախել է միջնակարգ ռուսական դպրոց։ 14-15 տարեկան հասակում, նա ծանոթացել է վրացի հնագետ Ի․ Գզելիշվիլու հետ և ամառային արձակուրդներին մասնակցել է նրա ղեկավարած պեղումներին, որոնք էլ պատանու մեջ մեծ հետաքրքրություն են առաջացրել դեպի հնագիտությունը։ Գզելիշվիլին, նկատելով Ֆելիքսի ընդունակություններն ու հակումները, խորհուրդ է տվել ուսումը շարունակել Մոսկվայում։ 1958 թվականին ավարտելով դպրոցը՝ զորակոչվել է բանակ։

1961-1966 թվականներին սովորել և գերազանց ավարտել է Մոսկվայի Մ. Լոմոնոսովի անվան պետական համալսարանի պատմության ֆակուլտետի հնագիտության բաժինը։ Ուսանողական տարիներին մասնակցել է մի շարք հնագիտական պեղումների։ Դիպլոմային աշխատանքը նվիրված է եղել Գառնու հեթանոսական տաճարին։

1966 թվականին տեղափոխվել է Հայաստան և աշխատանքի անցել ՀԽՍՀ ԳԱ հնագիտության և ազգագրության ինստիտուտում որպես կրտսեր գիտաշխատող, հետագայում՝ 1985 թվականից ավագ, իսկ 1995 թվականից առաջատար գիտաշխատող։ 1966-1970 թվականներին Ֆելիքս Տեր-Մարտիրոսովը հնարավորություն է ունեցել մասնակցել Գառնիի հնագիտական արշավախմբի պեղումներին ակադեմիկոս Բաբկեն Առաքելյանի ղեկավարությամբ։ 1970-1975 թվականներին նա մասնակցել է նաև Ալեքսանդր Սահինյանի կողմից իրականացվող Գառնիի տաճարի վերականգման աշխատանքներին։

Հնագետը ակտիվ մասնակցություն է ունեցել Արմավիրի և Արտաշատի, Ներքին Սասնաշենի, Դիտակի, Տաճարաբակի հնագիտական արշավախմբերին։ 1984 թվականին Տեր-Մարտիրոսովը պաշտպանել է թեկնածուական ատենախոսությունը՝ «Հելլենիստական Հայաստանի խեցեղենը որպես պատմական աղբյուր» թեմայով՝ ստանալով պատմական գիտությունների թեկնածուի աստիճան։ 1985 թվականին Ֆելիքս Տեր-Մարտիրոսովը պեղումներ և ուսումնասիրություններ է կատարել վաղ միջնադարյան Երերույքի բազիլիկի տարածքում, իսկ 2005-2014 թվականներին ղեկավարել է Երվանդաշատի արշավախումբը։

1983-2006 թվականներին դասավանդել է Հայաստանի Գեղարվեստի ակադեմիայում և արժանացել բուհի պատվավոր պրոֆեսորի կոչման։ 1997-2014 թվականներին եղել է ԵՊՀ պատմության ֆակուլտետի հայ արվեստի պատմության և տեսության ՅՈՒՆԵՍԿՕ-ի ամբիոնի դոցենտ։

Գիտնականը երեք մենագրությունների և շուրջ 100 գիտական հոդվածների հեղինակ է, մասնակցել է յոթ տասնյակից ավել հանրապետական և միջազգային գիտաժողովների։ Ֆելիքս Տեր-Մարտիրոսովը հրատարակել է «Գառնիի ամրոցի տաճարը՝ հերեոն, վկայարան» (1995), «Հայոց թագավորության կազմավորումը պատմական տվյալների և պատմական հիշողության համատեքստում» (1995) և «Արջուկը և հայկական դիցաբանության մյուս կերպարները» (1996) մենագրությունները։

Ֆելիքս Տեր-Մարտիրոսովը վախճանվել է 2014 թվականին Երևանում։

## Ծանոթագրություններ
Քինգսթոն (Նյու Յորք)

**Քինգսթոն,** քաղաք ԱՄՆ Նյու Յորք նահանգում։ Գտնվում է Նյու Յորքից 146 կմ հյուսիս՝ Հուդզոն գետի երկայնքով։ Քաղաքը Օլսթերի շրջանի կենտրոնն է։

## Պատմություն
Քաղաքն առաջին անգամ հիշատակվել է 1614 թվականին՝ որպես հոլանդական փոքր առևտրային կետ Հուդզոն և Էսոպուս գետերի միախառնման վայրում։ 1653 թվականին հոլանդացիներն այստեղ հիմնել են փոքրիկ գյուղ, որը կոչվում էր Էսոպուս (հետագայում՝ Wiltwyck, )։

1777 թվականին Քինգսթոնը դարձել է Նյու Յորք նահանգի առաջին մայրաքաղաքը։ Սարատոգայի ճակատամարտից կարճ ժամանակ անց քաղաքն ամբողջությամբ այրվել է բրիտանական զորքերի կողմից։ 1797 թվականին մայրաքաղաքը տեղափոխվել է Օլբանի։

## Աշխարհագրություն
Քաղաքի ընդհանուր մակերեսը կազմում է 22,4 կմ², գտնվում է Հուդզոն գետի արևմտյան ափին։

Քինգսթոնը ոչ պաշտոնապես բաժանված է 3 թաղամասի՝ ափթաուն, միդթաուն և դաունթաուն։ Քաղաքում անցկացվում են տարբեր փառատոններ, ինչպիսիք են՝ Քինգսթոնի ջազ փառատոն, Բրիտանական զորքերի կողմից քաղաքի ոչնչացում (իհարկե, առանց քաղաքի շենքերը քանդելու)։

## Հայտնի անձինք
* Ջոն Վանդերլին (1775-1852)՝ ամերիկացի նկարիչ

## Ծանոթագրություններ

## Արտաքին հղումներ
* Քաղաքի պաշտոնական կայք

Կատեգորիա:Բնօրինակում անաղբյուր հոդվածներ
Կատեգորիա:Նյու Յորք նահանգի քաղաքներ
Ռոմանո Մուսոլինի

**Ռոմանո Մուսոլինի** ( ), իտալացի ջազ երաժիշտ, նկարիչ, կինոպրոդյուսեր, Բենիտո Մուսոլինի և Ռաչել Մուսոլինիի երրորդ որդին։

## Կենսագրություն
Մանուկուց հոր հետ ջութակ է նվագել, Երկրորդ համաշխարհային պատերազմի ընթացքում լրջորեն հետաքրքրվել է ջազով։ 1956 թվականին թողարկել է իր առաջին ալբոմը։ Մինչ այդ նա կրել է Ռոմանո Ֆուլ  կեղծանունը։ 1960-ական թվականներին նա հյուրախաղերով հանդես է եկել «Romano Mussolini All Stars» ջազ խմբի հետ։ Խմբում նրա հետ հանդես են եկել նաև հայտնի երաժիշտներ Դյուկ Էլինգտոնը, Դիզի Գիլեսփին և Չեթ Բեյքերը։

Նա բազմաթիվ անգամ քննադատաբար է արտահայտվել իր հոր նախաձեռնած և հրեաների ցեղասպանությանն ուղղված օրենքների մասին։

2004 թվականին Ռոմանոն հրատարակել է հիշողությունների մասին պատմող «Հայրս, դուչե» գիրքը։

Ռոմանո Մուսոլինին մահացել է 2006 թվականի փետրվարի 3-ին, Հռոմի հիվանդանոցներից մեկում։

## Ընտանիք
1962 թվականին Ռոմանո Մուսոլինին ամուսնացել է Սոֆի Լորենի հարազատ քրոջ՝ Մարիա Վիլանի Շիկոլոնեի հետ։ Նրանց համատեղ ամուսնությունից ծնվել է երկու դուստր՝ Ալեսանդրան և Էլիզաբեթան։ Ալեսանդրան եղել է դերասանուհի և երգչուհի, որպես ֆոտոմոդել համագործակցել «Փլեյբոյ» ամսագրի հետ։ Նա հետագայում զբաղվել է քաղաքականությամբ և հիմնել «Սոցիալական գործողություն» կուսակցությունը։ Ռոմանո Մուսոլինին կուսակցության համար գրել է օրհներգ։ 1976 թվականին Ռոմանոն բաժանվել է Մարիայից և ամուսնացել դերասանուհի Կառլա Մարիա Պուչինիի հետ, որի հետ անցկացրեց իր կյանքի վերջին երեսուն տարիները։ Այդ երկրորդ ամուսնությունից ծնվել է նրա երրորդ դուստրը՝ Ռաչելը՝ որին անվանել է մոր պատվին։ Նա նույնպես զբաղվել է քաղաքականությամբ։

## Սկավառակագրություն
* *Mirage* (1974)
* *Soft & Swing* (1996)
* *The Wonderful World of Louis* (2001)
* *Timeless Blues* (2002)
* *Music Blues* (2002)
* *Romano Piano & Forte* (2002)
* *Jazz Album* (2003)
* *Napule 'nu quarto 'e luna* (2003)
* *Alibi perfetto* (2004) soundtrack

## Ծանոթագրություններ

## Արտաքին հղումներ
*Mussolini's jazz pianist son dies from BBC News
*Singer Helen Merrill recalls Romano Mussolini
*
*E' morto Romano Mussolini, il figlio jazzista del duce from La Repubblica

Կատեգորիա:Նկարիչներ այբբենական կարգով
Կատեգորիա:20-րդ դարի նկարիչներ
Կատեգորիա:Իտալացի նկարիչներ
Արցախա-ամերիկյան հարաբերություններ

Արցախի Հանրապետությունը և Միացյալ Նահանգները պաշտոնական դիվանագիտական հարաբերություններ չունեն, քանի որ Միացյալ Նահանգները այն երկրների ճնշող մեծամասնության մեջ է, որը չի ճանաչում Արցախը որպես ինքնիշխան պետություն և փոխարենը ճանաչում է Արցախը որպես Ադրբեջանի մաս։ Չնայած պաշտոնական հարաբերությունների բացակայությանը, 1997 թվականի նոյեմբերից Արցախի Հանրապետությունը ներկայացուցչություն ունի Վաշինգտոնում։

## Պատմություն
1991-ից 1994 թվականներին, Լեռնային Ղարաբաղի տարածաշրջանում առաջին պատերազմից սկսած, եղել են շարունակական ականազերծման գործողության մի մասը, որը հիմնականում ֆինանսավորվել է Միացյալ Նահանգների Միջազգային զարգացման գործակալության (USAID) կողմից։ ԱՄՆ ՄԶԳ-ն սերտորեն համագործակցում է HALO Trust-ի՝ Մեծ Բրիտանիայում գործող ականազերծող ՀԿ-ի հետ, որը միակ միջազգային կազմակերպությունն է, որն իրականացնում է ականազերծում Լեռնային Ղարաբաղում։ Նրանք 2000-2016 թվականներին ոչնչացրել են 180,858 փոքր զինամթերք, 48,572 միավոր «այլ պայթուցիկ նյութեր», 12,423 կասետային ռումբեր, 8,733 հակահետևակային ականներ և 2,584 հակատանկային ականներ։ Մինչև 2018 թվականը նրանք մաքրել էին տարածքի ականապատ դաշտերի 88%-ը, նպատակ ունենալով մաքրել մնացածը մինչև 2020 թվականը։ Ստեփանակերտ և Շուշի հիմնական քաղաքները, ինչպես նաև հյուսիս-հարավ գլխավոր մայրուղին մաքրված են և անվտանգ են ճանապարհորդության համար։

2001 թվականի ապրիլին Հայաստանի, Ադրբեջանի, Ֆրանսիայի, Ռուսաստանի և Միացյալ Նահանգների ներկայացուցիչները հանդիպեցին Փարիզում և Քի Ուեսթում, Ֆլորիդա՝ լուծելու Լեռնային Ղարաբաղի շուրջ վեճը։ Չնայած խոսակցություններին, որ կողմերը մոտ են լուծմանը, Ադրբեջանի իշխանությունները՝ ինչպես Հեյդար Ալիևի նախագահության ժամանակ, այնպես էլ 2003 թվականի հոկտեմբերի ընտրություններում նրա որդու՝ Իլհամ Ալիևի անդամակցությունից հետո, կտրականապես հերքել են, որ Փարիզում որևէ պայմանավորվածություն է ձեռք բերվել կամ Քի Ուեսթում։

## Ճանաչում
ԱՄՆ կառավարության դաշնային մակարդակում Արցախի ճանաչում չկա, բայց ճանաչում կա նահանգային և տեղական մակարդակներում։ Տասը նահանգ, տասը քաղաք, Կալիֆորնիայի երեք շրջան, մեկ Նևադայի շրջան և չորս Նյու Ջերսի թաղամասեր 2021 թվականի դրությամբ ճանաչել են Արցախը որպես անկախ պետություն։

## Տես նաև
* Հայ-ամերիկյան հարաբերություններ

## Ծանոթագրություններ

Կատեգորիա:Արցախի երկկողմ հարաբերություններ
Սան Քրիստոբալ

**Սան Քրիստոբալ** (, (), քաղաք Վենեսուելայի արևմտյան՝ լեռնաշատ մասում՝ Անդերի լեռնահամակարգի կազմի մեջ մտնող Կորդիլիերա դե Մերիդա լեռնաշղթայի հարավային հատվածի արևելյան լանջերին, ծովի մակերևույթից 818 մետր միջին բարձրության վրա (առանձին թաղամասեր ընկած են 1500 մետրից էլ ավելի բարձրության վրա. որպես պաշտոնական ցուցանիշ՝ վերցվել է Բոլիվարի հրապարակի բարձրությունը)։ Տաչիրա նահանգի վարչական կենտրոնն է։ Հիմնադրվել է 1561 թվականի մարտի 31-ին, իսպանացի կոնկիստադոր Խուան դե Մալդոնադոյի նախաձեռնությամբ։ Բերրի հողեր ունենալու և Կոլումբիայի հետ Վենեսուելայի պետական սահմանի մերձակայքում գտնվելու շնորհիվ դարձել է գյուղատնտեսության և առևտրի կարևոր կենտրոն։ Յուրաքանչյուր տարվա հունվարի վերջերին այստեղ կազմակերպվում է երկրի ամենախոշոր տոնավաճառը, որտեղ վաճառքի են հանվում գյուղատնտեսական ու արդյունաբերական ապրանքներ, անասուններ։ Պանամերիկյան ավտոմայրուղին անցնում է Սան Քրիստոբալի միջով։ Քաղաքում զարգացած են տեքստիլ և սննդի արդյունաբերությունը, կան տեղական արտադրության սուրճի, ծխախոտի, բամբակի, հացահատիկի վերամշակման ձեռնարկություններ։ Գործում է երկու համալսարան։
thumb|325px|Քաղաքի համայնապատկերը

Քաղաքը մեծապես վնասվել է 1875 թվականի անդյան երկրաշարժի (կոչվում է նաև Կուկուտայի երկրաշարժ) հետևանքով։

Բնակչության թվաքանակը 2001 թվականի տվյալներով եղել է 307 հազար, 2011 թվականի տվյալներով՝ մոտավորապես 500 հազար։

## Պատկերասրահ

Vista de Facha Principal, Iglesia San José.jpg|Սան Խոսե եկեղեցին
Séptima avenida - San Cristóbal.jpg|7-րդ պողոտան
File:Iglesia de la Ermita.jpg|Էրմիտա եկեղեցին
File:Iglesia El Angel.JPG|Էլ Անխել եկեղեցին
File:Balcón de las nubes.jpg|Քաղաքի տեսքը շրջակա սարներից
File:Iglesia el Santuario, Luna.JPG|Էլ Սանտուարիո եկեղեցին
Monumento las armericas.jpg|las armericas հուշարձանը
Plaza Monumental de Toros de Pueblo Nuevo.jpg


## Քույր քաղաքներ
*  Սան Քրիստոբալ դե լաս Կասաս
*  Սանկտ Պետերբուրգ
* , Էդմոնտոն
* , Կուկուտա
* , Ռեգենգուշ դի Մոնսարաժ
* , Վալյադոլիդ
* , Պաստո
* , Օմահա, Նեբրասկա
* , Մարսել
* , Մերիդա (Վենեսուելա)
* , Էնվիգադո
* , Օիտա

## Ծանոթագրություններ

## Արտաքին հղումներ
* Սան Քրիստոբալի համայնքապետարան

Կատեգորիա:Վարչական կենտրոններ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Վիեննայի Սուրբ Օգոստինոս եկեղեցի

**Վիեննայի Սուրբ Օգոստինոս եկեղեցի**, (**Աուգուստիներկիրխե**, ), գոթական եկեղեցի Ներքին քաղաքի «Josefplatz» հրապարակում.։

Այն հիմնադրվել է դուքս Ֆրեդերիկ Գեղեցիկի կողմից 1327 թվականին Օգոստինյան կարգի վանականների վանքի հետ միասին։ Եկեղեցին օծվել է 1349 թվականին, իսկ 1634 - 1783 թվականներին այն համարվում էր Հաբսբուրգների պալատական եկեղեցին։ Այսօր այն բարոկկո ոճի հիանալի օրինակ է, որն այդքան տարածված է Ավստրիայում։ Եկեղեցին մի քանի անգամ փոխանցվել է տարբեր համայնքների, իսկ 1951 թվականին կրկին փոխանցվել է Ավգուստինյաններին։

Կայսրուհի Մարիա Թերեզան և Լոթարինգիայի Ֆրանց Ստեֆանը, կայսր Ֆրանց Յոզեֆը և Սիսին, թագաժառանգ Ռուդոլֆը և արքայադուստր Ստեֆանիան, ինչպես նաև Ֆրանսիայի կայսր Նապոլեոն ու Մարիա Լուիզը պսակադրվել են եկեղեցում։

Եկեղեցու գանձը 54 արծաթյա կարաս է՝ բազմաթիվ հաբսբուրգների սրտերով՝ Ֆերդինանդ II-ից մինչև Ֆրանց Ջոզեֆ I-ի հայր Ֆրանց Կարլը։ Դրանք պահվում են Գեորգի մատուռի այսպես կոչված «սրտերի կրիպտում» ()։ Կա նաև Մարի Լուիզայի՝ Նապոլեոն I-ի որդու՝ Նապոլեոն II-ի սրտով մի սափոր։

## Ծանոթագրություններ

Կատեգորիա:1330-ականների ճարտարապետություն
Կատեգորիա:Ավստրիայի եկեղեցիներ
Կատեգորիա:Ավստրիայի կաթոլիկ եկեղեցիներ
Կատեգորիա:Բնօրինակում անաղբյուր հոդվածներ
Կատեգորիա:Վիեննայի եկեղեցիներ
Մուրսի (լեզու)

**Մուրսի** (նաև՝ **դամա**, **մերդու**, **մերիտու**, **մուրզի**, **մուրզու)**, Նեղոսա-սահարյան մակրոընտանիքի արևելասուդանական լեզվաընտանիքի լեզու։ Այս լեզվով խոսում է Եթովպիայի հարավ-արևմուտքում՝ Օմո գետի կենտրոնական ավազանում գտնվող մուրսիների էթնիկ խումբը։ Ընդհանրություններ ունի սուրի լեզվի հետ, որով խոսում է այդ տարածաշրջանի բնակչության մեծ մասը։

Օգտագործվում է եթովպական նամակի գրության ձևը։ 

## Մատենագիտոթւյուն
* Bender, M. Lionel and David Turton. 1976. Mursi. The Non-Semitic Languages of Ethiopia. East Lansing: African Studies Center, Michigan State University. pp. 533–561.
* D. Turton, M. Yigezu and O. Olibui. 2008. Mursi-English-Amharic Dictionary. Addis Ababa: Culture and Arts Society of Ethiopia.

## Ծանոթագրություններ

## Արտաքին հղումներ
* «Этнолог: языки мира» о языке мурси
* «Всемирный атлас языковых структур» о языке мурси

Կատեգորիա:Եթովպիա
Կատեգորիա:Եթովպիայի լեզուներ
Լուի Էրսան

**Լուի Էրսան** (, ), ֆրանսիացի նկարիչ։

## Կենսագրություն
Լուի Էրսանը Ժան Բատիստ Ռենոյի աշակերտն է եղել։ Սկզբում եղել է Ժակ Լուի Դավիդի և Ժիրոդեի հետևորդը և իր ստեղծագործությունների թեման ընտրել է հունական դիցաբանությունից։ Այնուհետև, որպես կայացած և ինքնուրույն նկարիչ, սկսել է պատկերել մասամբ պատմական, կենցաղային, մասամբ՝ հովվերգական և ռոմանտիկ սյուժեներ։ Վարպետացել է դիմանկարներ ստեղծելու գործում, որը նրան բերել է նշանակալից, բայց ոչ երկարաժամկետ ճանաչում։ 1822 թվականից սկսած եղել է Ֆրանսիական ինստիտուտի անդամ և 1824 թվականից երկար տարիներ եղել է Փարիզի գեղարվեստի դպրոցի պրոֆեսոր։ Նրա աշակերտներից են հայտնի նկարիչներ Լուի Ժադենը և Պոլ Ժոզեֆ Շենավարը։

Թաղվել է Պեր Լաշեզ գերեզմանատանը։

## Ստեղծագործություններ
Էրսանի նկարներն աչքի են ընկնում կոմպոզիցիայի պարզությամբ և կենարարությամբ, իրականության ճշգրիտ արտահայտությամբ, գեղեցիկ պատկերներով, սակայն նրաց մեջ իշխում է կոլորիտային սառնությունը և զգալի է վրձնի չորությունը։

Նկարչի հաջողված աշխատանքներից են․
* «Աքիլլեսը Բրիսեյդային հանձնում է Ագամեմնոնի պատգամաբերներին» (1804),
* «Աթալան թունավորվում է Շակտասի ձեռքով» (1806),
* «Ֆենելոնը հետ է բերում գյուղացուց խլված կովը» (1810),
* «Դափնիսը հանում է Քլոեի ոտքի փուշը» (1817)
* «Լուի XVI-ը քաղաքի չքավորներին գումար է տալիս 1788 թվականին Ֆրամսիայում բռնկված սովի ժամանակ» (1817, Վերսալի պատմության թանգարան).

## Պատկերասրահ


Պատկեր:Perier, Mme Casimir.jpg|alt=Портрет Паулины Перье|Պաուլինա Պերիեի դիմանկար
Պատկեր:Perier, Casimir.jpg|alt=Портрет Казимира Перье|Կազիմիր Պերիեի դիմանկար
Պատկեր:Louis Hersent - Delphine de Girardin.jpg|alt=Портрет Дельфины де Жирарден|Դելֆինա դե Ժիրարդենի դիմանկար
Պատկեր:Marie-Amélie de Bourbon 1.JPG|alt=Портрет французской королевы Марии-Амалии Неаполитанской.|Ֆրանսիայի թագուհի Մարիա-Ամալյա Նեապոլիտանացու դիմանկար
Պատկեր:Queen Marie Amélie with her youngest sons, the Dukes of Montpensier and Aumale by Louis Hersent (1835, Versailles) .jpg|alt=Портрет французской королевы Марии Амалии Неаполитанской и её сыновей Генриха и Антуана|Ֆրանսիայի թագուհի Մարիա-Ամալյա Նեապոլիտանացու և նրա  որդիների՝ Հենրիխի և Անտուանի դիմանկար
Պատկեր:Louis Hersent - Peter I of Russia and Louis XV of France.jpg|alt=«Պետրոս I и Լուի XV».)|«Պետրոս I և Լուի XV»
Պատկեր:Fénélon returns a Stolen Cow to a Peasant (Louis Hersent) - Nationalmuseum - 23791.tif|alt=Фенелон приводит к крестьянину корову, отнятую у него неприятелем. Национальный музей Швеции, Стокгольм (1810)|«Ֆենելոնը հետ է բերում գյուղացուց խլված կովը» (1810)


## Գրականություն
* 

## Ծանոթագրություններ

Կատեգորիա:19-րդ դարի ֆրանսիացի նկարիչներ
Կատեգորիա:Ֆրանսիացի նկարիչներ
Կատեգորիա:Ֆրանսիացի դիմանկարիչներ
Կատեգորիա:Նկարիչներ այբբենական կարգով
Կատեգորիա:Բնօրինակում անաղբյուր հոդվածներ
Դրուկ-Յուլ այգի

**Դրուկ-Յուլ այգի** (), այգի, որը գտնվում է Վիեննայի հարավում (Ավստրիա), Լիեզինգ թաղամասում։ Այգին գտնվում է Շպայզինգերշտրասսեյի, Վիտգենշտայնշտրասսեյի և Ռոզենխյուգելշտրասսեյի խաչմերուկում։

## Պատմություն
2007 թվականին որոշում է կայացվել մեծարանքի արժանացնել Բութանի և Ավստրիայի միջև բարեկամական հարաբերությունները։ Այգին կառուցվել է Բութանի Թագավորության 100-ամյակի պատվին։

2010 թվականին Ավստրիա-Բութանական համայնքի նախաձեռնությամբ Մյոդլինգի Բարձրագույն տեխնիկական քոլեջի ուսանողները այգում կառուցեցին բուդդայական ստուպա։ Այգին բացվել է 2012 թվականի ապրիլի 6-ին Չինաստանի, Հնդկաստանի դեսպանների և Բութանի համայնքի ներկայությամբ։

2014 թվականին այգում մանի պատ է կանգնեցվել։

## Պատկերասրահ

Druk Yul Park 08, Vienna - birds' bath.jpg|
Druk Yul Park 05, Vienna - mani wall.jpg|
Übersichtsaufnahme_des_Druk-Yul-Park.jpg
Druk_Yul_Park_03,_Vienna_-_mani_wall.jpg
Wien_23_Druk-Yul-Park_a.jpg


## Ծանոթագրություններ

Կատեգորիա:Վիեննայի այգիներ
Բնակատեղի (Աջափնյակ)

**Բնակատեղի**, բրոնզեդարյան բնակատեղի և պատմամշակութային հուշարձան Հայաստանի մայրաքաղաք Երևանի Աջափնյակ վարչական շրջանի Սիլիկյան թաղամասում։ Ներառված է՝ Աջափնյակ վարչական շրջանի պատմության և մշակույթի անշարժ հուշարձանների ցանկում։

## Պատմություն
Բնակատեղին թվագրվում է մ․թ․ա․ 2-րդ հազարամյակով։ Հուշարձանը գտնվում է Աջափնյակ վարչական շրջանի հարավ-արևմտյան մասում՝ Սիլիկյան թաղամասում, երկաթուղու Սպանդարյան կայարանից 2,5-3 կմ հյուսիս, «Դեմեր» վայրում։ Բնակատեղին կազմված է՝ մ․թ․ա․ 2-1 հազարամյակներով թվագրվող «Դամբարան-1», «Դամբարան-2» և «Դամբարան-3» դամբարաններից բաղկացած դամբարանադաշտով։

## Ծանոթագրություններ

Կատեգորիա:Աջափնյակի հուշարձաններ
Կատեգորիա:Երևանի բնակատեղիներ
Պատանի գայլը։ Ֆիլմ

**«Պատանի գայլը։ Ֆիլմ»**, սպասվող ամերիկյան գերբնական թրիլեր ժանրի երիտասարդական դրամա ֆիլմ, որի սցենարիստը և ռեժիսորը Ջեֆ Դևիսն է, իսկ գլխավոր՝ Սքոթ ՄաքՔոլի դերը կատարում է Թայլեր Փոուզին։ Ֆիլմի թողարկումը կայանալու է 2022 թվականին Paramount+ սթրիմինգ հարթակով։

Ֆիլմը ստեղծվել է 2011 թվականին ստեղծված համանուն ֆիլմաշարի հիման վրա, որն էլ իր հերթին ստեղծվել է 1985 թվականին ստեղծված համանուն ֆիլմի հիման վրա և շարունակում է հեռուստասերիալի պատմությունը ավարտից հետո։ Ֆիլմը հանդիսանում է հեռուստասերիալի սպասվող «Գայլերի ոհմակ» սփին օֆի նոր սկիզբը, որի հիմքը հանդիսանում է Էդո վան Բելկոմի հեղինակային նովելը։

## Դերասանական կազմ
* Թայլեր Փոուզի՝ Սքոթթ ՄաքՔոլ
* Քրիսթալ Ռիդ՝ Էլլիսոն Արջենթ
* Հոլլանդ Ռոդեն՝ Լիդիա Մարթին
* Շեյլլի Հեննիգ՝ Մալիա Թեյթ
* Թայլեր Հեքլին՝ Դերեք Հեյլ
* Քոլթոն Հեյնս՝ Ջեքսոն Ուիթմոր
* Դիլան Սփրեյբերրի՝ Լիամ Դանբար
* Քայլին Ռեմբո՝ Մեյսոն Հեուիթ
* Օրնի Ադամս՝ մարզիչ Բոբի Ֆինսթոք
* Լինդեն Էշբի՝ Նոա Սթիլինսկի
* Մելիսա Փոնզիո՝ Մելլիսա ՄաքՔոլ 
* Ջեյ Ար Բորն՝ Քրիս Արջենթ
* Սեթ Գիլլիամ՝ բժիշկ Դիթոն
* Ռայան Քելլի՝ Ջորդան Փերիշ
* Իեն Բոեն՝ Փիթեր Հեյլ
* Վինս Մեթիս՝ Էլի Հեյլ
* Էմի Լին Ուորքմեն՝ Հիկարի Ժենգ

## Արտադրություն
2021 թվականի սեպտեմբերին հայտարարվել է, որ 2011 թվականին հեռարձակված «Պատանի գայլը» հեռուստասերիալի վերամիավորման ֆիլմը պատվիրվել է Paramount+-ի կողմից, իսկ Ջեֆ Դևիսը վերադառնում է որպես ֆիլմի սցենարիստ և գործադիր պրոդյուսեր։ Սկզբնական դերասանական կազմի մեծամասնությունը կրկնում է իրենց դերերը, չնայած դերասանական կազմի անդամներ Դիլան Օ'Բրայենը, Արդեն Չոն և Քոդի Քրիստիանը հրաժարվել են վերադառնալ։

2022 թվականի մարտին սկսվել են պաշտոնական նկարահանումները։ Նկարահանումներն ավարտվել են 2022 թվականի մայիսի 17-ին։

## Ծանոթագրություններ

## Արտաքին հղումներ
* 

Կատեգորիա:2020-ականների ամերիկյան ֆիլմեր
Կատեգորիա:2020-ականների անգլերեն ֆիլմեր
Կատեգորիա:2022 ֆիլմեր
Կատեգորիա:2023 դրամա ֆիլմեր
Կատեգորիա:2023 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան ֆենտեզի ֆիլմեր
Կատեգորիա:Անգլերեն ֆիլմեր
Կատեգորիա:Ֆիլմեր մարդագայլերի մասին
Կատեգորիա:Ֆիլմեր, որոնց գործողությունները տեղի են ունենում Կալիֆոռնիայում
Կատեգորիա:Ամերիկյան սիքվել ֆիլմեր
Կատեգորիա:Պատանի գայլը